AIŠKINAMASIS RAŠTAS

Dėl pritarimo projektui „Nuotolinio nuskaitymo vandens tiekimo apskaitos sistemos sukūrimas Molėtų mieste“

1. **Parengto tarybos sprendimo projekto tikslai ir uždaviniai:**

Projektas rengiamas remiantis Lietuvos Respublikos ekonomikos ir inovacijų ministro 2023 m. gegužės 26 d. įsakymu Nr. 4-292 „Dėl 2021–2030 metų Lietuvos Respublikos ekonomikos ir inovacijų ministerijos Valstybės skaitmeninimo plėtros programos pažangos priemonės Nr. 05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“ patvirtintu aprašu.

Projekto finansavimo šaltinis: Lietuvos Respublikos ekonomikos ir inovacijų ministerija.

Sprendimo tikslas - įvykdyti išankstines sąlygas, būtinas projektui įgyvendinti.

Projekto metu planuojama sukurti nuotolinio nuskaitymo vandens tiekimo apskaitos sistemą, pagerinant vandens tiekimo paslaugų kokybę ir efektyvumą.

Didžiausia galima projekto finansuojamoji dalis sudaro iki 100 procentų visų tinkamų finansuoti projekto išlaidų. Sprendimu patvirtinamas ketinimas įgyvendinti projektą, ir pirkimų metu atsiradus tinkamų išlaidų viršijančių skirtą finansavimą (jei tokių bus), ar netinkamų išlaidų (jei tokių bus), kurių negali finansuoti pagal PFSA, užtikrinti papildomą finansavimą.

Paraiška turi būti pateikta iki 2023 m. liepos 17 d.

1. **Siūlomos teisinio reguliavimo nuostatos:**

Sprendimo projektu siūloma pritarti projekto „Nuotolinio nuskaitymo vandens tiekimo apskaitos sistemos sukūrimas Molėtų mieste“ įgyvendinimui.

1. **Laukiami rezultatai:**

Įgyvendinant projektą bus įsigyta IS su visa reikiama programine įranga, kuri leis nuotoliniu būdu apskaityti šilumos, karšto ir šalto vandens tiekimo duomenis . Įgyvendinamas projektas sudarys prielaidas kurti gerąsias savivaldybės teikiamų paslaugų klientų patirtis pasiūlant optimalų kliento kelią paslaugos procese.

1. **Lėšų poreikis ir jų šaltiniai:**

Planuojama bendra projekto preliminari vertė –1 1717 74,64 Eur, kurią sudaro ES fondų investicijų lėšos.

1. **Kiti sprendimui priimti reikalingi pagrindimai, skaičiavimai ar paaiškinimai.**